**MangaDex** er et nettsted som aggregerer oversettelser av manga, manhwa og manhua. Mesteparten av innholdet på nettsiden er uoffisiellt tilgjengelig der, lastet opp av diverse scanlation-grupper, i tillegg til at noen offisielle distributører som Manga Plus og Bilibili Comics som tilbyr lenker gjennom nettsiden til der innholdet er tilgjengelig.

Historie
--------

Nettstedet ble grunnlagt i 2018 av Hologfx og ble i begynnelsen finansiert gjennom donasjoner. Siden har også Affiliate marketing vært en kilde til finansiering.

I 2019 ble nettsiden tatt ned som følge av en stevning fra Viz Media mot Cloudflare, om å oppgi informasjon om hvem som drev MangaDex, ettersom nettsiden var vert til flere kapittler av mangaen *Boruto: Naruto Next Generations*. Nettsiden ble dermed tatt ned 1. januar 2020. 5. januar 2020 var nettsiden oppe igjen under ny vert og nytt domene.

Som følge av COVID-19-pandemien opplevde nettsiden problemer med båndbredde som følge av 15% mer trafikk til siden. Dette ble gjort verre av at en annen manganettside, MangaRock, stengte ned, som økte trafikkmengden med enda 15%. En av vertene til nettsiden kunngjorde også at de ikke lenger kom til å mellomlagre bildearkivtrafikk, som dermed førte til håpløst trege innlastingstider for eldre mangaer. I juni 2020 annonserte MangaDex MangaDex@Home, et distribuert databehandlingsnettverk som ville la brukere frivillig bruke PC-ene eller serverene sine til å være vert for MangaDex, som dermed ville hjelpe med båndbreddeproblemene. MangaDex beskrev mengden frivillige som valgte å bidra som langt større enn de kunne ha sett for seg. I august traff de igjen på båndbreddeproblemer som følge av at nettsidene KissAnime og KissManga stengte ned.

17. mars 2021 sa MangaDex at en hacker hadde fått tilgang til en administratorkonto gjennom et tilgangstoken fra en gammel datalekkasje. Utviklerene av siden fant svakhetene som kunne gitt en denne tilgangen, men tre dager senere fikk hackeren tilgang til enda en administratorkonto. Hackeren hevdet å ha fått tilgang på brukerdata, og krevet løsepenger i bitcoin tilsvarende 10 000 USD. To timer senere la de ut kildekoden til nettsiden på Github, og hevdet at siden fortatt hadde en svakhet til tross for at utviklerene hadde fikset en tidligere. MangaDex hadde ikke fått noe bevis om at brukerdata faktisk hadde blitt lekket, men antok likevel av sikkerhetsmessige grunner at det hadde skjedd, og valgte å stenge ned nettsiden, og sende ut varsel til brukere med oppfordring om å bytte passord. Kildekoden til nettsiden på Github ble tatt ned senere samme måned. Etter angrepet annonserte MangaDex et dusørprogram for eventuelle programvarefeil.

I løpet av april hadde MangaDex fått bekreftet at brukerdata hadde blitt lekket, blant annet brukeres e-postadresser, IP-adresser, og passord i hashet form. De arbeidet sammen med nettsiden Have I Been Pwned? for å informere brukere, og oppfordert brukere til å bytte passord. Etter angrepet valgte MangaDex å fullstendig nyskrive nettsidekoden for å bedre sikkerheten. I mellomtiden ble nettsiden stengt ned. Den nye versjonens API ble tilgjengelig for allmenheten 11. mai, mens nettsiden selv ble tilgjengelig 6. juni.

Nettsiden er blokkert i flere land, blant annet Italia og Russland. I 2021 blokkerte Verizon nettsiden for sine kunder, men dette kan vært en følgeskade fremfor målrettet blokkering. MangaDex lagde en løsning for Verizon-kunder, men kunne ikke garantere at den kom til å fungere permanent, og anbefalte heller å bytte til en annen internettlevrandør. To indonesiske nettlevrandører blokkerte nettsiden i november 2021. Ifølge en av MangaDex' administratorer hadde Telkom Indonesia utpresset MangaDex, og at indonesiske kunder ikke kom til beholde tilgangen sin til nettsiden hvis MangaDex ikke var villige til å betale for det.

Referanser
----------

1. ↑  Crowder, Crystal (29. januar 2023). «12 of the Best Websites to Read Manga Online». *Make Tech Easier* **(engelsk)**. Besøkt 17. oktober 2023.
2. ↑  «MangaPlus». *MangaDex* **(engelsk)**. Besøkt 17. oktober 2023.
3. ↑  «MangaDexRE on X». *X (formerly Twitter)*. Besøkt 17. oktober 2023.
4. ↑  «Complete Server Overhaul, New Affiliate, and Banner Update». *MangaDex Forums* **(engelsk)**. 9. mars 2021. Besøkt 17. oktober 2023.
5. ↑  «MangaDex Targeted by DMCA Subpoena, Now Migrating Servers \* TorrentFreak» **(engelsk)**. Besøkt 17. oktober 2023.
6. ↑  «MangaDex Returns Under a New Domain, Confirms Legal Issues \* TorrentFreak» **(engelsk)**. Besøkt 17. oktober 2023.
7. ↑  «MangaDex Develops P2P System to Distribute Manga Sharing Bandwidth Costs \* TorrentFreak» **(engelsk)**. Besøkt 17. oktober 2023.
8. ↑  «Piracy Giants KissAnime and KissManga Shut Down \* TorrentFreak» **(engelsk)**. Besøkt 17. oktober 2023.
9. ↑  «MangaDex website taken offline following cyber-attack, data breach». *The Daily Swig | Cybersecurity news and views* **(engelsk)**. 22. mars 2021. Besøkt 17. oktober 2023.
10. ↑  «Mangadex Has Been Hacked, Users Should Assume Data Has Been Breached \* TorrentFreak» **(engelsk)**. Besøkt 17. oktober 2023.
11. ↑  «MangaDex Resorts to Filing Github DMCA Notice To Mitigate Hacking Fallout \* TorrentFreak» **(engelsk)**. Besøkt 17. oktober 2023.
12. ↑  «MangaDex Site Offline Following Hacking Incident». *threatpost.com* **(engelsk)**. 23. mars 2021. Besøkt 17. oktober 2023.
13. ↑  «Mangadex Works With ‘Have I Been Pwned?’ to Warn Users About Hacked Database \* TorrentFreak» **(engelsk)**. Besøkt 17. oktober 2023.
14. ↑  «MangaDex website taken offline following cyber-attack, data breach». *The Daily Swig | Cybersecurity news and views* **(engelsk)**. 22. mars 2021. Besøkt 17. oktober 2023.
15. ↑  «Mangadex Has Been Hacked, Users Should Assume Data Has Been Breached \* TorrentFreak» **(engelsk)**. Besøkt 17. oktober 2023.
16. ↑  «MangaDex manga site temporarily shut down after cyberattack». *BleepingComputer* **(engelsk)**. Besøkt 17. oktober 2023.
17. ↑  «An API to rule them all». *MangaDex DevBlog* **(engelsk)**. 1. februar 2022. Besøkt 17. oktober 2023.
18. ↑  «MangaDexRE on X». *X (formerly Twitter)*. Besøkt 17. oktober 2023.
19. ↑  «Mangadex non è più disponibile in Italia». *www.drcommodore.it* **(italiensk)**. 24. desember 2021. Besøkt 17. oktober 2023.
20. ↑  «MangaDexRE on X». *X (formerly Twitter)*. Besøkt 17. oktober 2023.
21. ↑  «Why is Verizon Blocking Pirate Sites Such as NYAA and Mangadex? \* TorrentFreak» **(engelsk)**. Besøkt 17. oktober 2023.
22. ↑  «ISP Verizon Fails to Lift MangaDex Blockade, Manga Site Codes Own Solution (Update) \* TorrentFreak» **(engelsk)**. Besøkt 17. oktober 2023.
23. ↑  «Telkom Dilaporkan Berusaha Peras Situs MangaDex». Besøkt 17. oktober 2023.

Eksterne lenker
---------------

* (en) Offisielt nettsted Rediger på Wikidata